डॉक्टर के पास जाएँ गले और मुंह के लक्षणों का आंकलन करें अपने हाल ही की मेडिकल हिस्ट्री और रिस्क फैक्टर्स का आंकलन करें अन्य सामान्य लक्षणों का आंकलन करें
हालाँकि आपको हर बार गले की पीड़ा होने पर डॉक्टर को दिखाने की ज़रूरत नहीं होती लेकिन गले के संक्रमण के कारण कुछ प्रबल लक्षणों के होने पर आपका तुरंत डॉक्टर को दिखाने जाना चाहिए | अगर आपको गले की पीड़ा के साथ ही लिम्फ नोड्स में सूजन, चकत्ते, निगलने या सांस लेने में कठिनाई, तेज़ बुखार या 48 घंटों से ज्यादा बुखार बना रहे तो  डॉक्टर को दिखाएँ | अगर आपके गले में 48 घंटों से अधिक समय तक पीड़ा बनी रहे तो भी आपको डॉक्टर को दिखाना चाहिए | डॉक्टर के पास आपके लक्षणों की एक पूरी लिस्ट लाये और उन्हें जानने दें की आपको गले के संक्रमण होने का संदेह है | डॉक्टर रोगी के द्वारा बहुत सारे बताये गये चिन्हों में से सामान्यतः कुछ को चेक करेंगे |  अपने डॉक्टर से अपना तापमान लेने के बारे में अपेक्षा करें | अपने डॉक्टर से अपने गले के अंदर प्रकाश के द्वारा देखने की आशा भी करें | वह आपके सूजे हुए टॉन्सिल्स, जीभ पर उपस्थित लाल, उभारयुक्त चकत्तों या गले के पिछले हिस्से के सफ़ेद या पीले स्पॉट्स को देखेंगे | यह प्रोटोकॉल बुनियादितौर पर आपके लक्षणों का आंकलन करने के लिए आपके डॉक्टर के लिए एक व्यवस्थित तरीका होता है | वयस्कों के लिए, आपके डॉक्टर एक विशेष नियम जिसे मॉडिफाइड सेंटर क्लिनिकल प्रेडिक्शन नियम कहते हैं, का उपयोग कर सकते हैं जो संकेत देता है कि आपको ग्रुप ए के स्ट्रेप्टोकोकस संक्रमण होने  की सम्भावना कितनी है | यह एक सरल लिस्ट युक्त क्राइटेरिया होता है जिससे डॉक्टर पता लगा पाते हैं कि गले के संक्रमण का इलाज़ करना चाहिए या नहीं और अगर करना है तो कैसे करना चाहिए |  डॉक्टर चिन्हों और लक्षणों के लिए पॉइंट्स की पॉजिटिव या नेगेटिव गणना करेंगे: +1 पॉइंट टॉन्सिल्स पर (tonsillar exudates पर) पर पाए जाने वाले दूधिया सफ़ेद स्पॉट्स के लिए, +1 पॉइंट स्पर्शासह्य लिम्फनोड्स के लिए (tender area chain cervical adenopathy), +1 पॉइंट बार-बार बुखार आने के इतिहास के लिए, +1 पॉइंट 15 वर्ष से कम आयु के लिए, +0 पॉइंट 15-45 वर्ष के बीच की किसी भी आयु के लिए, -1 पॉइंट 45 वर्ष से अधिक आयु के होने लिए और -1 खांसी के लिए | अगर आप 3-4 पॉइंट तक स्कोर करते हैं तो मौटे तौर पर 80 प्रतिशत तक यह एक पॉजिटिव प्रेडिक्टिव वैल्यू (positive predictive value-पीपीवी) होती है जिससे आपको ग्रुप ए का स्ट्रेप्टोकोकल संक्रमण होता है | बुनियादी तौर पर, आप स्ट्रेप के लिए पॉजिटिव माने जायेंगे | यह संक्रमण एंटीबायोटिक्स के साथ उपचारित किया जाना चाहिए और डॉक्टर इसके लिए आको एक उचित कार्यक्रम लिखकर देंगे | सेण्टर के मापदंड बच्चों में एंटीबायोटिक्स के द्वारा संक्रमण के उपचार की भविष्यवाणी को सही साबित नहीं करते | एक रैपिड स्ट्रेप एंटीजन टेस्ट क्लिनिक या लैब ऑफिस में भी किया जा सकता है और इसे पूरा करने में केवल कुछ मिनट का समय लगता है | डॉक्टर बैक्टीरिया के लिए आपके गले के पिछले हिस्से में उपस्थित तरल को लेने के लिए एक कॉटन स्वाब का उपयोग करेंगे | फिर इस तरल पर लैब ऑफिस में टेस्ट लगाया जायेगा और 5 से 10 मिनट में आपको परिणाम प्राप्त हो जायेगा | अगर रैपिड स्ट्रेप टेस्ट का परिणाम नकारात्मक आये लेकिन आपको गले के संक्रमण के अन्य लक्षण बने रहें तो डॉक्टर एक अधिक लम्बे टेस्ट जिसे थ्रोट कल्चर कहते हैं, का प्रबंध कर सकते हैं | थ्रोट कल्चर में लेब में आपके गले के बाहर बैक्टीरिया को संवर्धित किया जायेगा या बसाया जायेगा | आपके गले से इकट्ठी की गयी बैक्टीरिया की कॉलोनी जैसे-जैसे बढ़ने लगती है, बड़ी तादात में ग्रुप ए के स्ट्रेप्टोकोकस बैक्टीरिया (streptococcus bacteria) का पता लगाना बहुत आसान हो जायेगा |  आपके डॉक्टर संभवतः सेण्टर के मापदंडों , रैपिड स्ट्रेप टेस्ट, और थ्रोट कल्चर में से किसी भी संयोजन का उपयोग करेंगे जो उनके क्लिनिकल निर्णय पर निर्भर करेगा |  हालाँकि रैपिड स्ट्रेप टेस्ट अकेला ही यह पता करने के लिए पर्याप्त है कि स्ट्रेप संक्रमण उपस्थित है या नहीं, लेकिन गलत रूप से नेगेटिव कहे जाने वाले परिणाम भी पाए जाते हैं | इसकी तुलना में थ्रोट कल्चर अधिक सही होता है | अगर रैपिड टेस्ट फिर से करने पर पॉजिटिव आये तो थ्रोट कल्चर करने की कोई ज़रूरत नहीं होती क्योंकि रैपिड स्ट्रेप टेस्ट सीधे ही एंटीजन से बैक्टीरिया के लिए किया जाता है और अगर बैक्टीरिया की अधिक मात्रा में उपस्थित हों तो टेस्ट केवल पॉजिटिव ही आता है | यह एंटीबायोटिक्स के साथ तुरंत उपचार लेने का संकेत होगा |  डॉक्टर आपके गले के पिछले भाग से तरल का सैंपल इकट्ठा करने के लिए एक कॉटन स्वाब का उपयोग करेंगे | डॉक्टर उस स्वाब को लैब में भेजेंगे और लैब में इस सैंपल को एगार प्लेट (agar plate) पर रखा जायेगा | विशिष्ट लेब की कार्यप्रणाली के आधार पर 18-48 घंटे तक इस प्लेट को इन्क्युबेट (incubate) किया जायेगा | अगर आपको गले का संक्रमण है तो डिश में बीटा स्ट्रेप्टोकोकस ग्रुप ए बैक्टीरिया वृद्धि करने लगेंगे | कुछ डॉक्टर्स गले के संवर्धन के नकारात्मक रैपिड टेस्ट की बजाय न्यूक्लिक एसिड एम्पलीफिकेशन टेस्ट (एनएएटी) को उचित मानते हैं | यह टेस्ट एकदम सही होता है और परिणाम भी कुछ घंटों में ही मिल जाता है, 1-2 दिन के इन्क्यूबेशन (incubation) की जरूरत नहीं होती | गले का संक्रमण एक बैक्टीरियल संक्रमण होता  है जिसे एंटीबायोटिक्स के साथ प्रभावी रूप से उपचारित किया जा सकता है | अगर आपको एंटीबायोटिक्स (जैसे पेनिसिलिन से) से कोई एलर्जी हो तो यह डॉक्टर को बताना ज़रूरी होता है जिससे वो आपको उस एंटीबायोटिक का उचित विकल्प प्रदान कर सके |   एक सामान्य एंटीबायोटिक कोर्स 10 दिनों तक चलता है (जो डॉक्टर के द्वारा निर्धारित की गयी विशेष एंटीबायोटिक्स पर निर्भर करता है) | पूरा कोर्स खत्म करने से पहले ही बेहतर अनुभव करने पर भी ध्यान से अपनी एंटीबायोटिक्स डॉक्टर के द्वारा निर्देशित समय पर पूरी लें | पेनिसिलिन (penicillin), ऐमोक्सीसिलिन (amoxicillin), सेफालोस्पोरिन (cephalosporin) और एज़िथ्रोमायसिन (azithromycin) ऐसी सामान्य एंटीबायोटिक्स हैं जिनका उपयोग गले के संक्रमण के इलाज़ में किया जा सकता है | गले के संक्रमण के इलाज़ में प्रभावी रूप से और अधिकांशतः पेनिसिलिन का उपयोग किया जाता है | परन्तु, कुछ लोगों को इन दवाओं से एलर्जिक प्रतिक्रियाएं हो सकती हैं | अगर आप इन संभावित साइड इफेक्ट्स के प्रति सचेत हो तो आपको डॉक्टर को दिखाना चाहिए | गले के संक्रमण में अच्छे परिणाम पाने के लिए ऐमोक्सीसिलिन अन्य दवाओं में एक अन्य विकल्प है | यह पेनिसिलिन के समान ही प्रभावी होती है और आपके सिस्टम में अवशोषित होने से पहले आपकी आमाशय में गेस्ट्रिक एसिड को एक समान बनाये रखकर बेहतर स्थिति बनाये रख सकती है | साथ ही, इसमें पेनिसिलिन की तुलना में ब्रॉड एक्टिविटी स्पेक्ट्रम होता है | एज़िथ्रोमायसिन (azithromycin), इरिथ्रोमाइसिन (erythromycin) या सेफालोस्पोरिन (cephalosporin) का उपयोग उन लोगों के लिए पेनिसिलिन (penicillin) के विकल्प के रूप में किया जाता है जिन्हें पेनिसिलिन से एलर्जी होती है | ध्यान रखें कि लोगों में इरिथ्रोमाइसिन से गेस्ट्रोइंटेसटाइनल (gastrointestinal) या पेट सम्बन्धी साइड इफेक्ट्स उच्च दर में पाए जाते हैं | सामान्यतः एंटीबायोटिक्स लेने के साथ-साथ रिकवरी भी होती जाती है (10 दिनों में) | जब आपके घाव भरने की प्रक्रिया चल रही हो तब अपने शरीर को रिकवर होने का मौका दें |   आपके रिकवर होने पर गले के दर्द को कम करने में अतिरिक्त नींद, हर्बल चाय और ढेर सारे तरल मदद कर सकते हैं | साथ ही, गले के दर्द में राहत पाने के लिए कभी-कभी ठन्डे पेय पदार्थ, आइसक्रीम और पोप्सिकल्स लेना भी मददगार साबित होता है | आप 2-3 दिन में बेहतर अनुभव करने लगेंगे; अगर ऐसा न हो या आपको बुखार बना रहे तो डॉक्टर को दिखाएँ | साथ ही, अगर आपको एंटीबायोटिक्स के प्रति एलर्जिक प्रतिक्रिया के कोई लक्षण दिखाई दें तो तुरंत डॉक्टर को दिखाएँ | एंटीबायोटिक्स लेने के बाद प्रतिक्रिया के चिन्हों में चकत्ते, हीव्स (hives) या सूजन दिखाई दे सकती है | गले का तीव्र दर्द सामान्यतः गले के संक्रमण का पहला चिन्ह होता है | अगर आपको मध्यम प्रकार का गले का दर्द हो तो भी आपको गले का संक्रमण हो सकता है, लेकिन गले का हल्का दर्द जो आसानी से ठीक हो जाये या शांत हो जाये, संभवतः संक्रमण के कारण नहीं होता |  गले की पीड़ा किसी भी चीज़ जैसे बोलने या निगलने पर निर्भर नहीं होगी | गले की पीड़ा अगर दर्द निवारक दवाओं से कम हो जाये या ठन्डे पेय या भोज्य पदार्थों से आंशिक रूप से शांत हो जाये तो यह गले के संक्रमण से सम्बंधित हो सकती है, लेकिन डॉक्टर के द्वारा लिखी गयी दवाओं के अभाव में पीड़ा से खुद छुटकारा पाना थोडा मुश्किल होता है | अगर आपके गले में केवल मध्यम प्रकार का दर्द है लेकिन कुछ निगलने पर वो बहुत पीड़ादायक बन जाये तो आपको गले का संक्रमण हो सकता है | विशेषरूप से गले के संक्रमण वाले लोगों में निगलते समय दर्द होने से निगलना और कठिन बन जाता है | हालाँकि सभी रोगियों में साँसों की दुर्गन्ध नहीं पाई जाती लेकिन स्ट्रेप्टोकोकस बैक्टीरिया के संक्रमण के कारण अधिकतर सांस में दुर्गन्ध आना देखा जा सकता है | यह बैक्टीरिया के प्रजनन के परिणामस्वरूप होता है |  परन्तु प्रबल, एकदम सही गंध का वर्णन करना मुश्किल हो सकता है | कुछ लोगों के अनुसार यह गंध धातु या हॉस्पिटल की गंध के जैसी होती है जबकि अन्य लोगों के अनुसार इसकी तुलना सड़े हुए मांस से की जाती है | एकदम सही गंध की परवाह किये बगैर संक्रमित साँसे सामान्य सांस की तुलना में बहुत ही तीव्र और बदतर होंगी | किसी अन्य वजह से स्वाभाविक रूप से होने वाली साँसों की दुर्गन्ध के कारण इसे गले के संक्रमण के रूप से डायग्नोज़ करना सही नहीं होता लेकिन आमतौर पर इससे सम्बंधित देखा गया है | लिम्फनोड का जाल ज़र्म्स (germs) को अपने में फँसा कर नष्ट कर देते हैं: अगर आपको गले का संक्रमण है तो आपके गर्दन की लिम्फनोड्स सामान्यतः सूजी हुई और छूने पर दर्द करने वाली होंगी |   चूँकि लिम्फनोड्स शरीर के कई हिस्सों में पाए जाते हैं इसलिए सबसे पहली वो नोड सूजेगी जो संक्रमण के स्त्रोत के सबसे नज़दीक होगी | गले के संक्रमण की स्थिति में, आपके गले में और गले के चारों ओर उपस्थित लिम्फनोड्स ही सूजेंगी |  अपने कान के सामने के हिस्से को धीरे-धीरे प्रत्यक्ष रूप से अँगुलियों के पोरों का उपयोग करते हुए अनुभव करें | अपनी अँगुलियों के पोरों को अपने कान के पीछे गोलाकार गति में घुमाएँ |  अपनी ठोड़ी के बिलकुल नीचे अपने गले के हिस्से को भी चेक करें | गले के संक्रमण में लिम्फनोड्स की सूजन की सबसे सामान्य जगह आपके जबड़े के अंदर, आपकी ठोड़ी और कान के बीच लगभग मध्य में होती है | अपनी अँगुलियों के पोरों को वापस घुमाएँ और अपने कान की ओर लायें और अब कान के नीचें गर्दन के किनारे की ओर नीचे लाते जाएँ | हंसली या कॉलरबोन को चेक करके और दोनों साइड इसे दोहराने के साथ ही समाप्त करें | अगर आपको इन जगहों पर कोई सूजन या उभार अनुभव हो तो आपकी लिम्फ नोड्स संक्रमण के कारण सूजी हुई हो सकती हैं | संक्रमण युक्त गले वाले लोगों की जीभ अक्सर छोटी-छोटी लाल बिन्दुओं के साथ कांटेदार कोटिंग वाली होती है, विशेषरूप से मुंह के पिछले हिस्से की ओर | अधिकतर लोग इस कांटेदार कोटिंग की तुलना स्ट्रॉबेरी के बाहरी हिस्से से करते हैं | ये लाल बिंदु या तो चमकदार लाल होते हैं या फिर गहरे लाल | ये आमतौर पर सूजे हुए दिखाई देते हैं | गले के संक्रमण से जूझ रहे कई लोगों में पेटेचि (petechiae) विकसित हो जाते हैं जो नर्म तालू या कठोर तालू पर पाए जाने वाले लाल स्पॉट्स होते हैं (मुंह की छत पर, पिछले हिस्से के नज़दीक) | गले के संक्रमण के कारण प्रायः आपके टॉन्सिल्स सूज जायेंगे | ये सामान्य की अपेक्षा चमकीले या गहरे लाल दिखाई देंगे और बड़े हुए दिखेंगे | आप टॉन्सिल्स के ऊपर एक सफ़ेद धब्बों का आवरण भी देख सकते हैं | ये सफ़ेद धब्बे सीधे टॉन्सिल्स पर या सरल रूप से गले के पिछले हिस्से पर अवस्थित हो सकते हैं | ये सफ़ेद की जगह पीले भी दिख सकते है | सफ़ेद धब्बों की बजाय आप अपने टॉन्सिल्स पर सफ़ेद पस की लम्बी रेखाएं भी देख सकते हैं | यह भी गले के संक्रमण का ही लक्षण है | कुछ लोग अन्य की अपेक्षा गले के संक्रमण के प्रति अधिक ग्राही होते हैं | अगर आपको गले में स्ट्रेप के संक्रमणों का इतिहास हो तो यह सम्भावना अधिक होगी की जो नया संक्रमण होगा वो भी स्ट्रेप बैक्टीरिया के कारण ही हो | चूँकि 20-30 प्रतिशत बच्चों में गले की पीड़ा गले के स्ट्रेप संक्रमण के कारण होती है जबकि सिर्फ 5-10 प्रतिशत वयस्क ही गले के संक्रमण के लिए डॉक्टर के पास जाते हैं | वृद्ध रोगी, साथ ही बार-बार बीमार पड़ने वाले लोग (जैसे फ्लू से) भविष्य में संक्रमण के प्रति अधिक संवेदनशील होते हैं | अगर पिछले दो सप्ताहों में परिवार के अन्य सदस्यों को गले का संक्रमण हुआ हो तो गले के संक्रमण की सम्भावना उच्चतम होती है | अंदर रहने की जगहों या खेलने की जगहों जैसे स्कूल, डे-केयर, मिलिट्री बैरक को शेयर करना बैक्टीरिया की वृद्धि के लिए प्रबल न्यौता देने वाले वातावरण के उदाहरण हैं | हालाँकि, बच्चो में गले के संक्रमण होने की सम्भावना उच्चतम होती है लेकिन दो साल से कम के नवजातों या छोटे बच्चों में गले के संक्रमण से संक्रमित होने की सम्भावना बहुत कम होती है | हालाँकि, उनमे बड़े बच्चों या वयस्कों के समान आम लक्षण नहीं हो पाते लेकिन उनमे बुखार, बहती नाक, या खांसी और साथी ही भूख की कमी जैसे लक्षण हो सकते हैं | अगर आपको या अन्य संपर्क में आने वाले व्यक्ति को गले का संक्रमण हो और उनमे बुखार या अन्य लक्षण हों तो अपने डॉक्टर से अपने बच्चे के होने वाले गले के संक्रमण की सम्भावना के बारे में पूछें | कमज़ोर प्रतिरक्षा तंत्र वाले लोग जिनमे संक्रमण से लड़ने की क्षमता कम होती है, उनमे संक्रमण की सम्भावना अधिक होती है | अन्य संक्रमण या बीमारियाँ भी गले के संक्रमण को मौका दे सकती हैं |  आपका प्रतिरक्षा तंत्र सरल रूप से थकान के कारण भी कमज़ोर पड़ सकता है | अत्यधिक परिश्रम या व्यायाम (जैसे दौड़ना या मैराथन) की स्टेट से भी आपका शरीर थक सकता है | आपके शरीर के रिकवरी पर फोकस करने के कारण संक्रमण से लड़ने की क्षमता कम हो सकती है | सधार्न्तौर पर, एक थका हुआ शरीर रिकवरी पर फोकस करता है और प्रबल रूप से खुद की रक्षा नहीं कर पाता | धूम्रपान से आपके मुंह में उपस्थित सुरक्षात्मक म्युकोसा क्षतिग्रस्त हो सकती है जिससे बैक्टीरिया मुंह में आसानी से अपनी कॉलोनी बना लेते हैं | ओरल सेक्स आपकी मुखगुहा को बैक्टीरिया के सीधे संपर्क में ला सकता है | डायबिटीज के कारण आपके शरीर की संक्रमण से लड़ने की शक्ति घट जाती है | यह संक्रमण संक्रामक होता है और इसके बैक्टीरिया के सीधे संपर्क में आने से फैलता है | किसी संक्रमित व्यक्ति के संपर्क में आये बिना गले का संक्रमण होने की सम्भावना नहीं होती |   अगर कोई गले के संक्रमण से पीड़ित हो तो यह जानना बहुत मुश्किल हो सकता है | जब तक आप पूरी तरह से अलग नहीं हो जाते, आपके संक्रमित व्यक्ति के संपर्क में आने की सम्भावना बनी रहती है | यह भी संभव है कि कई लोग गले के संक्रमण के लक्षणों के बिना, संक्रमण का वहन करते हैं और उसे दूसरों तक भी पहुंचा देते हैं | स्ट्रेप्टोकोकस बैक्टीरिया से सम्बंधित गले की पीड़ा सामान्यतः बिना चेतावनी के विकसित होने लगती है और बहुत जल्दी ही बदतर हो जाती है | अगर कई दिनों के बाद भी आपके गले की पीड़ा बढती चली जाए तो अधिकतर अन्य किसी कारण के होने की सम्भावना होती है | परन्तु, सिर्फ इससे गले के संक्रमण का पता नहीं लगाया जाता | गले का संक्रमण में सामान्यतः 101 डिग्री फ़ारेनहाइट (38.9 डिग्री सेल्सियस) या उससे भी ज्यादा बुखार आता है | कम बुखार गले के संक्रमण का कारण हो सकता है लेकिन इसमें वायरल संक्रमण के लक्षणों होने की सम्भावना अधिक होती है | सिरदर्द गले के संक्रमण का एक अन्य सामान्य लक्षण है | यह सिरदर्द हल्के से लेकर गंभीर प्रकार तक हो सकता है | अगर आपकी भूख कम हो गयी हो या मितली आती हो तो आप इसे गले के संक्रमण के अन्य संभावित लक्षण के रूप में गिन सकते हैं | इस स्थिति के बिगड़ने पर, गले के संक्रमण में उल्टियाँ और पेटदर्द भी हो सकते हैं | किसी भी प्रकार के संक्रमण के समान गले के संक्रमण में भी थकान बढ़ सकती है | आपको सुबह जागने पर सामान्य की अपेक्षा अधिक परेशानी हो सकती है और यह परेशानी पूरे दिन बनी रहती है | गले के गंभीर संक्रमण से “स्कार्लाटीना (scarlatina)” नामक स्थिति उत्पन्न हो सकती है जो आमतौर पर “स्कारलेट फीवर” से बहुत समानता रखती है | ये लाल चक्कते बहुत कुछ सैंडपेपर के समान दिखेंगे और अनुभव होंगे |   स्कारलेट फीवर (scarlet fever) आपके गले के संक्रमण के पहले लक्षण के प्रकट होने से 12 से 48 घंटों के बाद आता है | ये चकत्ते आमतौर पर छाती पर फैलने और विकसित होने से पहले गर्दन के चारों और बनना शुरू होते हैं | ये पेट और दोनों जांघों के बीच के हिस्से में भी फ़ैल सकते हैं | बहुत ही कम केसेस में, ये पीठ, हाथों, पैरों या चेहरे पर दिखाई देते हैं | एंटीबायोटिक्स से उपचारित किये जाने पर स्कालरेट फीवर जल्दी चला जाता है | अगर आपको इस प्रकार के चकत्ते दिखाई दें तो आपको यथासंभव जल्दी से जल्दी डॉक्टर को दिखाना चाहिए, बिना यह परवाह किये कि आपमें गले के संक्रमण के लक्षण हैं या नहीं | चूँकि जुकाम और गले के संक्रमण कई सारे लक्षण शेयर करते हैं इसलिए जुकाम जैसे कई लक्षण होने पर लोगों में गले के लक्षण पहचान में नहीं आते | इन लक्षणों की अनुपस्थिति एक अन्य चिन्ह है कि आपको गले का संक्रमण है, जुकाम नहीं |  गले के संक्रमण से आमतौर पर नाक से सम्बंधित लक्षण नहीं होते | इसका मतलब है कि आपको खांसी, बहती हुई नाक, भरी हुई नाक या लाल, खुजलीयुक्त आँखे अनुभव नहीं होंगी |  साथ ही, गले के संक्रमण से पेटदर्द हो सकता है, परन्तु इससे दस्त नहीं लगते हैं |
जानें कि डॉक्टर को कब दिखाना है: डॉक्टर को अपनी चिंताएं बताएं: अपने डॉक्टर से क्लिनिकल डायग्नोसिस प्रोटोकॉल की अपेक्षा रखें: शीघ्र किये जाने वाले स्ट्रेप टेस्ट (rapid strep test) के लिए डॉक्टर से पूछें: डॉक्टर से थ्रोट कल्चर (थ्रोट कल्चर) के लिए पूछें: अन्य परीक्षणों के विकल्पों को खोजें: डॉक्टर के द्वारा लिखे जाने पर एंटीबायोटिक्स लें: एंटीबायोटिक्स के प्रभाव के समय आराम और विश्राम करते रहें: अगर ज़रूरत हो तो अपने डॉक्टर को बाद में भी दिखाने जाते रहें: जानें कि आपके गले का दर्द कितना गंभीर है: निगलने की कोशिश करें: अपनी साँस की गंध लें: अपनी गर्दन पर उपस्थित ग्रंथियों को अनुभव करें: अपनी जीभ चेक करें: अपने गले के पिछले हिस्से को चेक करें: अगर आपको टॉन्सिल्स हों तो उन्हें भी चेक करें: अपनी मेडिकल हिस्ट्री जांचें: आंकलन करें कि आपको किस उम्र में गले का संक्रमण होने की सम्भावना अधिक होती है: अगर आपकी जीवन स्थिति (लिविंग सिचुएशन ) से गले के संक्रमण की सम्भावना बढ़ रही हो तो उसे खोजें: आपको होने वाले ऐसे किसी भी तरह से स्वास्थ्य सम्बन्धी रिस्क फैक्टर्स का आंकलन करें जो आपको गले के संक्रमण के प्रति अधिक संवेदनशील बना सकता है: ध्यान रखें कि आपके आस-पास कोई गले के संक्रमण से पीड़ित तो  नहीं है: बीमारी की तीव्रता पर ध्यान दें: अपना तापमान चेक करें: किसी भी प्रकार के सिरदर्द पर ध्यान दें: अपने पाचन सम्बन्धी लक्षणों को मॉनिटर करें: थकान पर ध्यान दें: चकत्तों पर ध्यान दें: किसी भी तरह के अनुपस्थित लक्षणों पर ध्यान दें:
https://www.wikihow.com/Tell-if-You-Have-Strep-Throat https://www.wikihow.com/Tell-if-You-Have-Strep-Throat https://www.wikihow.com/Tell-if-You-Have-Strep-Throat https://www.wikihow.com/Tell-if-You-Have-Strep-Throat
Visiting the Doctor Assessing Throat and Mouth Symptoms Assessing Your Recent History and Risk Factors Assessing Other Common Symptoms